ขาแกะอบ ขาแกะตุ๋น ขาแกะเคี่ยว
 ล้างขาแกะและใช้มีดคมๆ เอาส่วนที่เป็นก้อนไขมันใหญ่ๆ ออกแต่อย่าเอาออกมากเกินไปเพราะไขมันจะออกจากขาแกะและเพิ่มรสชาติให้ในตอนท้าย เด็ดใบโรสแมรีออกจากก้าน ใส่ใบโรสแมรี ใบเสจ และเนยลงไปในเครื่องปั่นหรือเครื่องผสมอาหาร และปั่นจนเป็นเนื้อเดียวกัน ใส่เกลือพริกไทยลงไปเยอะๆ เพื่อเพิ่มรสชาติ  ถ้าคุณชอบไทม์ ก็ให้ใส่เด็ดใบไทม์ใส่ลงไป 2 ก้าน เพิ่มโรสแมรีหรือใบเสจลงไปเพื่อให้ได้รสชาติตามต้องการ ใช้มีดคมๆ เลาะเนื้อออกจากกระดูกตรงฐานของขาแกะแต่ละขา เอานิ้วยัดลงไปในรูที่คุณเลาะเนื้อออกเพื่อให้เป็นรูเล็กๆ ในขาแกะแต่ละขา  อย่าเลาะเนื้อออกจากกระดูกทั้งหมด แค่แยกออกมาให้พอมีรูเล็กๆ ก็พอ แบ่งส่วนผสมสำหรับขาแกะแต่ละขา ใช้ช้อนยัดเนยลึกลงไปในรูที่ทำไว้ ขณะที่อบขาแกะ เนยก็จะละลายและทำให้เกิดรสชาติจากข้างในออกมาข้างนอก ทาน้ำมันมะกอกลงบนด้านนอกของขาแกะและปรุงรสด้วยเกลือพริกไทย ฉีกฟอยล์ออกเป็นแผ่นใหญ่ 4 แผ่นและพับครึ่ง วางขาแกะลงไปตรงกลางกระดาษฟอยล์โดยวางตั้งขึ้นให้กระดูกชี้ขึ้นมา พับขอบกระดาษฟอยล์ให้ติดรอบกระดูกขาแกะให้เหมือนว่าขาแกะแต่ละขาวางอยู่บนฟอยล์รูปชาม  กระดาษฟอยล์ต้องใหญ่พอเพื่อไม่ให้มันฉีกออกมา และใหญ่พอที่จะพันรอบกระดูกได้ก่อนที่จะเอาเข้าเตาอบ แบ่งผักลงในห่อขาแกะเท่าๆ กัน และแบ่งกระเทียมใส่ลงไปในห่อขาแกะแต่ละห่อให้เท่ากันด้วย สุดท้ายให้เทไวน์ลงในขาแกะแต่ละห่อเท่าๆ กัน โดยแต่ละห่อให้เทไวน์ลงไปประมาณ 2-3 อึก บิดกระดาษฟอยล์รอบกระดูกเพื่อปิดแต่ละห่อให้สนิท เรียงห่อขาแกะลงบนแผ่นรองอบเพื่อไม่ให้น้ำหยดลงมาขณะอบ นำแผ่นรองอบเข้าเตาและอบห่อขาแกะ 2 ชั่วโมงครึ่ง คอยดูเนื้อเพื่อให้แน่ใจว่าขาแกะนุ่มและยุ่ยแล้ว ถ้ายังให้เอากลับเข้าเตาอบอีกสัก 2-3 นาที วางห่อขาแกะลงบนจานเพื่อให้แต่ละคนได้แกะของอร่อยด้วยตัวเอง เสิร์ฟคู่กับผัก มันฝรั่ง และสลัด ใส่ผัก กระเทียม ใบกระวาน ใบไทม์ และน้ำสต๊อกไก่ลงในหม้อตุ๋นไฟฟ้า คนส่วนผสมจนทุกอย่างเข้ากันดี เทน้ำมันมะกอกลงบนกระทะและตั้งไฟกลาง ตั้งน้ำมันให้เดือดจนเริ่มมีควัน แต่อย่าให้น้ำมันร้อนจนเกินไปไม่อย่างนั้นจะไหม้ได้ ปรุงรสด้วยเกลือพริกไทย จากนั้นวางลงบนน้ำมันร้อนๆ ทอดขาแกะทั้ง 3 ด้าน ด้านละ 4 นาที อย่าทอดจนสุกหมด แต่ทอดให้นานพอจนขาแกะเป็นสีน้ำตาลเพื่อดึงรสชาติเข้มข้นออกมา ใส่ขาแกะลงไปในหม้อตุ๋นไฟฟ้ารวมกับผัก สมุนไพร และน้ำสต๊อกโดยให้ด้านที่เป็นกระดูกอยู่ข้างบน เก็บกระทะไว้ก่อนเพราะเราต้องไม่ทิ้งน้ำมันที่ออกมาจากขาแกะให้เสียของ เทไวน์ 1 ถ้วยลงไปในกระทะร้อนและทิ้งไว้จนเริ่มเดือด ใช้ช้อนไม้หรือตะหลิวขูดเศษดำๆ ออกจากก้นกระทะ พอไวน์เริ่มเดือดหลังจากผ่านไป 1 นาทีให้เทไวน์ลงในหม้อตุ๋นไฟฟ้า ตุ๋นไฟแรง 6 ชั่วโมงตามวิธีการใช้งานของผู้ผลิต เมื่อขาแกะตุ๋นได้ที่แล้ว เวลาใช้ส้อมจิ้มเนื้อจะหลุดออกจากกันอย่างง่ายดาย วางขาแกะแต่ละขาลงบนจาน ตักผักและเทซอสไวน์ราดขาแกะแต่ละขา เสิร์ฟคู่กับมันฝรั่ง ผัก หรือข้าว  ล้างขาแกะและใช้มีดคมๆ เลาะก้อนไขมันออก แต่อย่าเลาะไขมันที่เห็นออกจนหมดเพราะไขมันจะออกมาและทำให้ขาแกะเคี่ยวมีรสชาติเข้มข้น เทน้ำมันลงบนหม้อสองหูใบใหญ่หรือจานที่ใส่ในเตาอบได้และตั้งไฟกลาง ตั้งน้ำมันให้เดือดทั่วจนเริ่มมีควันออกมานิดหน่อย ปรุงรสขาแกะด้วยเกลือพริกไทยให้ทั่วทุกด้าน วางลงบนน้ำมันร้อนๆ และทอดจนเป็นสีน้ำตาลทุกด้าน ทอดแต่ละด้านประมาณ 4 นาทีให้พอเกรียมกำลังดี  อย่าทอดขาแกะจนสุกทั่ว เพราะการทอดขาแกะจนเป็นสีน้ำตาลจะช่วยดึงรสชาติเข้มข้นออกมาจากขาแกะ แต่การเคี่ยวนานๆ จะทำให้เนื้อแกะนิ่มและยุ่ยแบบที่คุณต้องการ อย่าลืมดูให้ดีว่าน้ำมันร้อนพอดีก่อนจะใส่ขาแกะลงไปในหม้อ โรยผักและกระเทียมรอบๆ ขาแกะและโรยพริกไทยลงไป เทไวน์ให้ท่วมขาแกะและผัก ทิ้งไว้จนไวน์เริ่มเดือดและต้มประมาณ 3 นาที เติมน้ำเปล่าและลดความร้อนเพื่อให้ทุกอย่างเริ่มเดือดแบบเร็วๆ   การต้มไวน์ 3 นาทีจะลดปริมาณแอลกอฮอล์ลงเล็กน้อย ทำให้ขาแกะมีรสไวน์เข้มข้นติดอยู่ การเติมน้ำลงไปจะทำให้ขาแกะกับผักจมอยู่ในของเหลวทั้งหมดจนมิด ถ้าไม่จมให้เติมน้ำเปล่าเพิ่มอีกหน่อย ถ้าคุณไม่มีฝาหม้อสองหูใบใหญ่ที่ปิดสนิท ให้ใช้ฟอยล์ปิดฝาหม้อให้สนิท เอาเข้าเตาอบและเคี่ยว 1 ชั่วโมง 30 นาที ทุกๆ ครึ่งชั่วโมงให้เอาหม้อออกจากเตาอบเพื่อกลับขาแกะเพื่อให้ขาแกะสุกทั่ว หลังจากผ่านไปแล้ว 1 ชั่วโมง 30 นาทีขาแกะก็น่าจะค่อนข้างนุ่มแล้ว แต่ถ้ายังไม่นุ่มให้เอาไปตั้งเตาและเคี่ยวต่อ ดูทุก 15 นาทีจนกว่าขาแกะจะนุ่มได้ที่ นำขาแกะที่เคี่ยวแล้วลงในจานเสิร์ฟ ใช้กระชอนรูขนาดกำลังดีกรองแยกผักกับน้ำออกจากกันและเก็บน้ำที่เคี่ยวไว้ เทน้ำเคี่ยวลงในหม้อทอดและตั้งไฟกลาง คนบ่อยๆ จนกว่าน้ำจะลดลงและเริ่มจับตัวเป็นซอสเหนียว  ใส่เกลือพริกไทยเพื่อเพิ่มรสชาติ ใส่แป้งเข้าโพดลงไป 1 ช้อนชาเพื่อให้ซอสเหนียวข้นยิ่งขึ้น ราดน้ำที่เคี่ยวลงบนขาแกะและเสิร์ฟกับผักอบหรือมันฝรั่งบด 1 ขานั้นเพียงพอต่อการเสิร์ฟ 1 ที่
วอร์มเตาที่อุณหภูมิ 170 องศาเซลเซียส. ล้างและเลาะขาแกะ. ผสมเนยกับสมุนไพรเข้าด้วยกัน. ทำรูสำหรับยัดไส้ในขาแกะ. นำส่วนผสมของเนยกับสมุนไพรยัดลงไปในรู. ปรุงรสขาแกะ. วางขาแกะแต่ละขาลงในฟอยล์ที่พับไว้. ใส่ผักและไวน์ลงไปในขาแกะแต่ละห่อ. ปิดห่อ. อบห่อขาแกะ. เสิร์ฟขาแกะ. ใส่ผัก สมุนไพร และน้ำสต๊อกลงในหม้อตุ๋นไฟฟ้า. ตั้งน้ำมันให้ร้อน. ทอดขาแกะจนเป็นสีน้ำตาล. ใส่ขาแกะลงไปในหม้อตุ๋นไฟฟ้า. ใส่ไวน์ลงไปในน้ำมันขาแกะ. ปิดฝาหม้อตุ๋นไฟฟ้าและตุ๋นขาแกะ. เสิร์ฟขาแกะ. วอร์มเตาที่อุณหภูมิ 160 องศา. ล้างและเลาะขาแกะ. ตั้งน้ำมันให้ร้อน. ทอดขาแกะจนเป็นสีน้ำตาล. เติมผัก พริกไทย และไวน์ลงไป. ปิดฝาและย้ายไปไว้ในเตาอบเพื่อเคี่ยว. กรองและเอาน้ำที่เคี่ยวออกบางส่วน. เสิร์ฟขาแกะ.
https://www.wikihow.com/Cook-Lamb-Shanks https://www.wikihow.com/Cook-Lamb-Shanks https://www.wikihow.com/Cook-Lamb-Shanks
Baked Lamb Shanks Slow Cooker Lamb Shanks Braised Lamb Shanks